Játékszabályzat

A Játékszabályzat (a továbbiakban: Szabályzat) vonatkozik a Jász-Plasztik Autócentrum Kft. (székhely: 5100 Jászberény, Jákóhalmi út 42., adószám: 12939525-2-16, cégjegyzékszám: 16 09 007068, a továbbiakban: Társaság) által szervezett, „Nyereményjáték” elnevezésű játékra (a továbbiakban: Játék) az alábbi feltételekkel.

A Játék szervezője és lebonyolítója a Társaság, mint a jpauto.hu internetes portál üzemeltetője.

A Játékban résztvevő jelentkező a jelentkezéssel minden további jogcselekmény nélkül, automatikusan elfogadja a Szabályzat rendelkezéseit, és magára nézve kötelezőnek ismeri el az abban foglaltakat.

1. **A Játékban résztvevő személyek**

A Játékban részt vehet minden magyar állampolgárságú, nagykorú természetes személy, aki a jelen Szabályzatban foglalt valamennyi feltételnek maradéktalanul megfelel, és akivel szemben nem áll fenn a Játékból történő kizárás bármely feltétele (továbbiakban: Játékos).

A Játékban NEM vehetnek részt az alábbi személyek: a Társaság közvetlen vagy közvetett tulajdonosai, vezető tisztségviselői, munkavállalói, megbízottjai, valamint azok közeli hozzátartozói egyéb, a lebonyolításban közvetlenül közreműködő (pl. adatkezelő) cégek tulajdonosai, vezető tisztségviselői, munkavállalói, megbízottjai, valamint azok közeli hozzátartozói. Kizárásra kerül, aki bármilyen módon veszélyezteti a Játék tisztességes lebonyolítását. A kizárás tényéről a Társaság nem értesíti a Játékost.

2. **A Játék leírása**

A Játékban való részvétel díjmentes. A Játék neve: „Nyereményjáték”

2.1. A nyereményjátékban való részvétel feltétele, hogy a Kecskeméten található JP Auto márkaszervizben valamilyen szerviz szolgáltatást megrendeljen a játékos Kia vagy Mazda típusú személyautójára.

2.2. A Játék leírása:

Azon ügyfeleink, akik igénybe veszik szerviz szolgáltatásaink valamelyikét, automatikusan részt vesznek a nyereményjátékban.

2.5. A Játék időtartama

A Játék időtartama: 2021. május 18. 6:00 - 2021. május 31. 16:00. A Játék, illetve annak feltételei bármilyen kötelezettség vagy következmény nélkül egyoldalúan módosítható, felfüggeszthető vagy visszavonható a Társaság részéről.

3. **Nyeremények**

A Játék nyereménysorsolásakor az alábbi nyeremény kerül kisorsolásra a Játékosok között:

Kia ügyfeleink között:

* 1 db Kia ajándékcsomag + Würth klíma fertőtlenítés
* 3 db Würth klímafertőtlenítés

Mazda ügyfeleink között:

* 1 db Mazda ajándékcsomag + Würth klíma fertőtlenítés
* 3 db Würth klímafertőtlenítés

4. **Sorsolás**

A nyeremény sorsolásának időpontja: 2021. június 2. 10 óra.

A nyeremény sorsolásában részt vesz minden Játékos, aki a Játék kezdete óta eleget tett a Játék követelményeinek. A sorsolás helyszíne: 6000 Kecskemét, Mindszenti krt. 53.. A sorsolás nem nyilvános! A sorsoláson nyolc nyertes kerül kisorsolásra.

5. **Nyertesek értesítése**

A Társaság a nyerteseket minden esetben a megadott elérhetőségeik egyikén értesíti, a sorsolást követő 10 munkanapon. Amennyiben a nyertesek esetében sikertelen a kapcsolatfelvétel, úgy a Társaság 3 munkanapon belül egy alkalommal ismételten megkísérli a nyertes értesítését. A második sikertelen kézbesítés után a Társaság a pótnyertest hirdeti ki nyertesnek, akit az előbbiek szerint kiértesít. Amennyiben a pótnyertes értesítése is sikertelen, a Társaság a sorsolást eredménytelennek nyilvánítja.

A nyeremény átadása a sikeres kapcsolatfelvételtől számított 10 munkanapon belül történik. A nyertes személyesen veheti át a kecskeméti márkakereskedésünkben.

A Játékosok és a nyertes tudomásul veszi, hogy eredménytelen sorsolás esetében a Társaság a sorsolást nem köteles megismételni és a nyertes visszajelzésének elmulasztásából eredően a Társaságot semmilyen felelősség nem terheli.

A jelen pontban foglalt rendelkezések megfelelően irányadóak a pótnyertesre is.

6. **Adatkezelés**

Az adatkezelés jogalapja: a Játékosok hozzájárulása. A Játékban való részvétellel a Játékos elfogadja a Társaság adatkezelési szabályzatát és hozzájárul ahhoz, hogy a Társaság az előbbi adatkezelési szabályzat szerint a Játékos adatait kezelje. Az adatkezelési szabályzat elérhetősége: <https://www.jpauto.hu/cegunkrol/adatkezeles>

7. **Felelősség**

A Játékosok az általuk tévesen szolgáltatott adatokból adódó valamennyi következményt maguk viselik. Értesítési késedelemért a Társaság nem vállal felelősséget. Az adatok helytállóságát a Játékra történő jelentkezés során (vagy azt követően) a Társaságnak nem áll módjában ellenőrizni. Ezzel kapcsolatban a felelősség és minden ezzel járó jogi és anyagi következmény minden esetben a Játékosokat terheli. A Társaság kizár minden felelősséget bármilyen kártérítési, kártalanítási igényért a Játékban való részvétel során, a Játék esetleges hibáiból, hiányosságaiból, hibás működéséből, a Játék során bekövetkezett késésekből eredő vagy ahhoz kapcsolódó költségekért, károkért, veszteségekért. A Társaság nem vállal felelősséget azért, ha a Játék időtartama alatt a Játék, illetve a Játékot tartalmazó weboldal technikai okokból időszakosan nem érhető el.

8. **Egyéb**

A Társaság fenntartja magának a jogot a Szabályzat megváltoztatására. Amennyiben a Játékkal kapcsolatban kérdést kíván feltenni, írjon a marketing@jpauto.hu email címre! Kérjük, hogy a levélben tüntesse fel a Játék elnevezését.

Kelt: 2021. május 17.